Общинска избирателна комисия Тетевен прие

**РЕШЕНИЕ**

**№ 256-МИ**

**Гр. Тетевен, 21.07.2019 г.**

Относно: Прекратяване пълномощията на Йото Маринов Йотов, като общински съветник в Общински съвет Тетевен.

С писмо изх. № ОбС 250/19.07.2019 г., Председателя на Общински съвет Тетевен, сезира Общинска избирателна комисия Тетевен, на основание чл. 30, ал. 5 от ЗМСМА, че са на лице обстоятелства за предсрочно прекратяване на пълномощията на Йото Маринов Йотов – общински съветник от листата „Коалиция за община Тетевен“, на основание чл. 30, ал. 4, т.13 от ЗМСМА.

Приложено към писмото е изпратен Препис-извлечение от Акт за смърт, издаден въз основа на акт за смърт № 0093/19.07.2019 г. на Йото Маринов Йотов – общински съветник от листата „Коалиция за община Тетевен“, за предсрочно прекратяване пълномощията му като общински съветник.

 От приложените документи се установява, че на основание чл. 30, ал. 4, т. 13 от ЗМСМА пълномощията на Йото Маринов Йотов - общински съветник в Общински съвет Тетевен, следва да бъдат прекратени предсрочно и ОИК Тетевен следва да обяви за избран следващия в листата кандидат.

Съгласно изготвената от „Информационно обслужване“ АД справка за класиране според преференциите от 26.10.2015 г., съгласно списък А, следващият кандидат от кандидатската листа на Местна коалиция „За община Тетевен“ е Огнян Илиев Петров.

Предвид изложеното, на основание чл. 30, ал. 7, във връзка с ал. 4, т. 13 от ЗМСМА, в Общинска избирателна комисия Тетевен

**Р Е Ш И :**

ОБЯВЯВА предсрочното прекратяване на пълномощията на Йото Маринов Йотов, като общински съветник в Общински съвет Тетевен и анулира издаденото удостоверение.

Обявява за избран за общински съветник в Общински съвет Тетевен Огнян Илиев Петров, с ЕГН \*\*\*\*\*\*\*, от кандидатската листа на Местна коалиция „За община Тетевен“.

На обявения за избран кандидат да се издаде удостоверение.

Препис от решението да се изпрати на председателя на Общински съвет Тетевен.

Настоящото решение, съгласно чл. 30, ал. 8 от ЗМСМА, не подлежи на обжалване.

Препис от настоящото решение да се постави на таблото за обяви на Община Тетевен и на интернет страницата на Общинска избирателна комисия Тетевен.

 ПРЕДСЕДАТЕЛ:

 /Дора Стоянова/ СЕКРЕТАР:

 /Милка Консулова/